
 ZAPISNIK

27. sjednice Vijeća Mjesnog odbora Dubec,
održane 22. kolovoza 2023. 
u prostoru objekta mjesne samouprave Rudolfa Ivankovića 34, 
s početkom u 19,00 sati


NAZOČNI ČLANOVI VIJEĆA: Dario Marić, Slavica Mišetić, Ivančica Vranješević Ištvanić,  Dora Kolobara, Neven Ivak, Mirela Žumberac, Ante Kolobara

Predsjedava:  Dario Marić, predsjednik Vijeća.
Zapisnik vodi: Dario Marić, predsjednik Vijeća.
Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 27. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst Zapisnika 26. sjednice Vijeća, održane 11. srpnja. 2023. bez izmjena.

Na prijedlog predsjednika Vijeće jednoglasno utvrđuje


[bookmark: _Hlk102995054]DNEVNI RED

1. [bookmark: _Hlk117841020]Komunalna problematika – donošenje zaključka;
2. [bookmark: _Hlk139633119][bookmark: _Hlk99704389][bookmark: _Hlk99703721]Zahtjev za jednokratno korištenje prostora mjesne samouprave u Zagrebu, Ulica Rudolfa Ivankovića 34 za potrebe Udruge umirovljenika Dubec, – donošenje zaključka
3. Pitanja, prijedlozi i obavijesti.









Ad 1. Komunalna problematika.

Predsjednik usmeno informira nazočne o predmetu rasprave i odlučivanja.
[bookmark: _Hlk135053652]Vijeće jednoglasno donosi

Z A K LJ U Č A K

o komunalnoj problematici u Dupcu


1. Nakon snažne oluje koja je zahvatila Dubec 19. srpnja 2023. godine, Vijeće Mjesnog odbora izlazi odmah na teren u 17:45 sati. Sastanak Vijeća održan je telefonskim  putem, odmah nakon oluje, gdje je ustanovljen razmjer štete koja je pogudila područje Dupca.

S ciljem hitnog reagiranja, Vijeće je organiziralo terenski obilazak kako bi osobno procijenilo situaciju. Nakon što smo svjedočili razornim štetama na terenu, Vijeće je pozvalo građane da se pridruže naporima raščišćavanja šetnice koja prolazi kroz park u Dupcu.

U istoj večeri, zajedničkim naporima, uspjeli smo očistiti šetnicu u cijeloj njenoj dužini. Vijeće je preuzelo koordinaciju svih akcija čišćenja te pružilo pomoć građanima pri pozivanju vatrogasaca i drugih hitnih službi.

Vijeće je naporno radilo na prijavama štete na objektima i pružali podršku građanima u tom procesu. Iako je već postiggnut značajan napredak, uočena je daljna opasnost zbog srušenih drveća koji predstavljaju prijetnju stanovnicima Dupca. Nažalost, do sada nadležne službe nisu poduzele adekvatne mjere u saniranju srušenih stabala. 

Mole se nadležne službe da ubrzaju postupanje i privedu parkove Dupca u red s obzirom da se djeca svakodnevno igraju u istima, srušeno drveće i granje predstavlja opasnost od ozljeda.

Vijeće Mjesnog odbora Dubec zahvaljuje se građanima koji su sudjelovali u raščišćavanju kvarta, a također se pozivaju nadležni organi na suradnju kako bi se osigurala sigurnost za sve stanovnike Dupca.


2. Početak radova asfaltiranja dijela Dubečke ulice od parka do ulice Rudolfa Ivankovića započeo je dana 16. kolovoza 2023. godine. Planirano trajanje radova je 60 dana.

Unatoč osiguranim sredstvima i izdanoj narudžbenici za asfaltiranje cijele Dubečke ulice 2022. godine, 2023. godine odlučeno je sanirati samo dio Dubečke ulice. Vijeću je nejasno tko je odlučio asfaltirati samo mali dio ceste i zašto nije dovršeno saniranje do kraja s obzirom na to da je prije 3 godine već započeto na dijelu Dubečke ulice (od Trnovčice do ulice Tome Rosandića). Zbog čega će biti asfaltiran početak i kraj ulice a sredina koja je u najgorem stanju ostaje neasfaltirana.
Trenutni plan radova implicira da će najkritičniji dio Dubečke ulice ostati nesaniran, čime će ostati neasfaltiran središnji dio duljine približno 400 metara. 

Vijeće Mjesnog odbora izražava svoje neslaganje s trenutnim planom asfaltiranja i smatra da bi trebao postojati redosljed nastavka asfaltiranja koji bi se nastavljao od ulice Tome Rosandića. 

U konačnici, Vijeće mjesnog odbora izražava duboko žaljenje što se ova situacija dogodila te smatra da je trebalo biti pravovremeno informirano te da je trebalo odlučivati o kojem će se dijelu Dubečke ulice raditi, a ne da o tome odlučuju ljudi koji ne stanuju u Dupcu a možda nikada nisu ni prošli ulicom.


Ovaj Zaključak biti će dostavljen na daljnje postupanje Vijeću Gradske četvrti Gornja Dubrava.




Ad 2.  Zahtjev za jednokratno korištenje prostora mjesne samouprave u Zagrebu, Ulica Rudolfa Ivankovića 34, za potrebe Udruge umirovljenika Dubec – donošenje zaključka


[bookmark: _Hlk139893482]Predsjednik usmeno informira nazočne o predmetu rasprave i odlučivanja.
Vijeće jednoglasno donosi
[bookmark: _Hlk129078197][bookmark: _Hlk135053353]

[bookmark: _Hlk139892689]Z A K LJ U Č A K

o prijedlogu zahtjeva za jednokratno korištenje prostora mjesne samouprave u Zagrebu, Ulica Rudolfa Ivankovića 34 za potrebe Udruge umirovljenika Dubec – donošenje zaključka


Odobrava se jednokratno korištenje prostora mjesne samouprave u Zagrebu, Ulica Rudolfa Ivankovića 34 za potrebe Udruge Umirovljenika Dubec za 29.09.2023. godine u vremenu od 16:00 do 23:00 sata.















[bookmark: _Hlk137627170]Ad 3. Pitanja,prijedlozi i obavijesti.


[bookmark: _Hlk139632952]Vijeće Mjesnog odbora Dubec izražava svoje nezadovoljstvo te smatra da se Predsjednik Gradske Četvrti uporno suprostavlja napretku Dupca te da nema vidljivih znakova poboljšanja. Obećanja koja je dao Vijeću Mjesnog odbora Dubec nije održao počevši od Beziomene ulice pa sve do Dubečke. Nažalost, smatra se da trenutni predsjednik obnaša dužnost na neuspješan način, što ga čini najnesposobnijim predsjednikom Gradske Četvrti.


Obzirom da nema više pitanja, prijedloga i obavijesti predsjednik zaključuje Sjednicu u 20:00 sati.


KLASA: 024-08/23-003/1590
URBROJ: 251-13-11-5/011-23-1

Zagreb, 22. kolovoza 2023

                                                            
       Zapisnik sastavio                                                          Predsjednik
[bookmark: _GoBack]            Dario Marić                                                   Vijeća Mjesnog odbora
                                                                                                    Dubec

                                                                                               Dario Marić                                                           

